***UNIVERZITET U SARAJEVU***

***FAKULTET POLITIČKIH NAUKA***

***S A R A J E V O***

***Broj:***

***Sarajevo, 19.10.2020. godine***

Na osnovu člana 135. Stav (3) tačka i) Zakona o visokom obrazovanju (Službene novine Kantona Sarajevo br: 33/17), člana 104. Statuta Univerziteta u Sarajevu i člana 36. a u vezi člana 34. Pravila studiranja za treći ciklus studija na Univerzitetu u Sarajevu, na prijedlog Vijeća doktorskog studija, na sjednici Vijeća Fakulteta političkih nauka održanoj 19.10.2020. godine donesena je

***ODLUKA***

***o prijedlogu članova Komisije za ocjenu podobnosti teme doktorske disertacije***

***i uslova kandidata***

***I***

U Komisiju za podobnost teme doktorske disertacije: ***„POLITIČKE IMPLIKACIJE LIBERTANSKE POLITIKE U BOSNI I HERCEGOVINI IZMEĐU DVA SVJETSKA RATA“*** i uslova kandidata ***JASMINA MUSIĆA, MA***  predlaže se:

1. Dr. Elvis Fejzić, vanredni profesor - predsjednik,
2. Dr. Elmir Sadiković, vanredni profesor - član,
3. Dr. Šaćir Filandra, redovni profesor - član.

***II***

Prijedlog članova Komisije sa obrazloženjem predložene teme doktorske disertacije i formulara sa podacima za obrazovanje Komisije za ocjenu podobnosti teme doktorske disertacije i kandidata dostaviti Senatu Univerziteta u Sarajevu na odlučivanje.

***III***

Odluka stupa na snagu danom donošenja.

***D E K A N,***

***\_\_\_\_\_\_\_\_\_\_\_\_\_\_\_\_\_\_\_\_\_***

***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

# UNIVERZITET U SARAJEVU

**FAKULTET POLITIČKIH NAUKA**

# S A R A J E V O

**Broj:**

**Sarajevo, 19.10.2020. godine**

# UNIVERZITET U SARAJEVU

# REKTORAT

**F O R M U L A R**

# SA PODACIMA ZA OBRAZOVANJE KOMISIJE ZA OCJENU USLOVA

**KANDIDATA I PODOBNOSTI TEME DOKTORSKE DISERTACIJE**

**KANDIDAT**: ***JASMIN MUSIĆ, MA***

**ZAVRŠIO FAKULTET*: FAKULTET POLITIČKIH NAUKA UNIVERZITETA U SARAJEVU***

**MAGISTAR-SPECIJALISTA IZ OBLASTI**: ***\_MAGISTAR POLITOLOGIJE, USMJERENJE POLITIČKI SISTEMI I DEMOKRATIJA***

**NAZIV PREDLOŽENE TEME DOKTORSKE DISERTACIJE: POLITIČKE IMPLIKACIJE LIBERTANSKE POLITIKE U BOSNI I HERCEGOVINI IZMEĐU DVA SVJETSKA RATA**

**NAUČNA OBLAST IZ KOJE SE TEMA PREDLAŽE*: POLITOLOGIJA***

**ČLANOVI KOMISIJE**: (Navesti ime i prezime, zvanje, naučna oblast iz koje je dr sci,

oblast kojom se bavi, VŠU na kojoj obavlja nastavu)

1. DR. ELVIS FEJZIĆ, vanredni profesor na Fakultetu političkih nauka u Sarajevu, doktor političkih nauka, Naučna oblast politologija– predsjednik;
2. DR. ELMIR SADIKOVIĆ, vanredni profesor na Fakultetu političkih nauka u Sarajevu, doktor političkih nauka, na predmetima: “Lokalna i regionalna samouprava” i “Evropski regionalizam”, Naučna oblast Političkih nauka – član;
3. DR. ŠAĆIR FILANDRA, redovni profesor na Fakultetu političkih nauka u Sarajevu, doktor filozofskih nauka, na predmetima: “Sociologija jezika” i “Sociologija kulture i umjetnosti, Oblast socioloških nauka – član;

***D E K A N,***

\_\_\_\_\_\_\_\_\_\_\_\_\_\_\_\_

***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

**OBRAZLOŽENJE**

**PREDLOŽENE TEME DOKTORSKE DISERTACIJE**

***POLITIČKE IMPLIKACIJE LIBERTANSKE POLITIKE U BOSNI I HERCEGOVINI IZMEĐU DVA SVJETSKA RATA***

**Jasmin Musić**

1. TIP ISTRAŽIVANJA

Kako su jasno postavljena pitanja i definirani problemi istraživanja koji tretiraju vremenski period između dva svjetska rata istraživanje ima karakter kvalitativnog i uzročno-komparativnog istraživanja uz primjese historijskog. Dominantno opredjeljenje je istražiti političke ideje i percepciju društva, politike, ekonomije i međunarodnih kretanja od strane aktera koji su predmet istraživanja.

2. CILJEVI ISTRAŽIVANJA

Osnovni cilj istraživanja je identificirati pojavne oblike političkog djelovanja svih libertanskih društvenih snaga u međuratnoj Bosni i Hercegovini, njihov odnos prema socijalnim i ekonomskim pitanjima, međunarodnim političkim kretanjima, posebno prema pojavi nacifašizma u Njemačkoj i Italiji, reakcije na pansrbizam i pankroatizam i njihov demokratski potencijal. Uz navedeno, poseban akcent stavljen je detektiranje emancipatorskog i pacifističkog diskursa, te ukazivanje na politički značaj konvergentnog djelovanja konzervativnih i ljevičarskih libertanskih grupa na pitanjima od esencijalne važnosti za očuvanje Bosne i Hercegovine i biološki opstanak njenog stanovništva. Krajnji cilj istraživanja je dokazati da je libertanska politika u Bosni i Hercegovini između dva svjetska rata producirala pozitivne političke implikacije , koje su između ostalog, dugoročno osigurale temelje borbe za teritorijalnu cjelovitost Bosne i Hercegovine. Za ostvarivanje naučnih ciljeva od koristi će biti brojna naučno verificirana znanja iz ovog perioda, koja će nam pored kvalitetnog uvida osigurati i multidisciplinarni pristup u istraživanju.

3. ZADACI ISTRAŽIVANJA

Zadatak istraživanja je odgovoriti na sljedeća pitanja:

* Koje su temeljne odrednice libertanske i emancipatorske politike u periodu između dva svjetska rata u Bosni i Hercegovini?
* Na kojim teorijskim osnovama je formirana prva jugoslavenska država/Kraljevina SHS-Kraljevina Jugoslavija?
* Kakav je ustavno-pravni položaj Bosne i Hercegovine u prvoj jugoslavenskoj državi?
* Koje su ključne karakteristike političkog organiziranja i političkog diferenciranja u međuratnoj BiH?
* Da li je radnički pokret zbog disolucije na revolucionarnu i reformističku struju imao smanjen opseg djelovanja i uticaja na praktičnu politiku u međuratnoj BiH?
* Ko predstavlja paradigmu konzervativnih političkih snaga u periodu između dva svjetska rata u Bosni i Hercegovini i kakav je njihov odnos prema državnom uređenju?
* Ko su predstavnici progresivne bosanske ljevice i kako se ona odnosila prema položaju BiH i nacionalom pitanju?
* Na koji način su libertanske snage odgovorile panpolitičkim projektima koji su u središte svojih interesa stavljali teritoriju Bosne i Hercegovine?
* Kako je došlo do trasiranja ideje bosanske autonomije i šta je bio cilj njenih protagonista?
* Ima li multikulturalna Bosna i Hercegovina šansu?

4. ISPITANICI (MATERIJAL) I METODOLOGIJA ISTRAŽIVANJA

Pristup istraživanju političkih implikacija libertanske politike u međuratnoj Bosni i Hercegovini je dominantno politološki uz povremenu upotrebu i uvođenje historijske metode i sociološke analize u teorijskoj elaboraciji. U tom smislu, tokom izrade doktorske disertacije biće korištene sljedeće metode:

* 1. historijska metoda-za cilj ima jasnije i potpunije spoznati historijsko mjesto proučavane pojave ili predmeta, preciznije odrediti njegovu ulogu i odgovarajuće specifičnosti.
  2. komparativna metoda- u širem smislu je koncept upoređivanja koji se može objasniti kao umna logička aktivnost koja se javlja u mnogim situacijama svakodnevnog života, sastoji se u promatranju sličnosti ili razlika dvije ili više stvari ili pojava, dok u užem smislu podrazumijeva sistematski postupak kojim se proučavaju odnosi, sličnosti i razlike između dva predmeta ili pojave sa ciljem da se izvedu određeni zaključci.
  3. metoda analize sadržaja-podrazumijeva metodu koja u društvenim naukama služi za proučavanje sadržaja komunikacije. U slučaju ovog istraživanja, akcent će pretežno biti stavljen na medijske sadržaje tematski povezane sa istraživanim periodom i temom istraživanja.

Najkonkretnije uvide u društveno-politička kretanja u analiziranom periodu će osigurati neposredni izvori i izvorni tekstovi aktera libertanske politike u periodu između dva svjetska rata (Časopis „Putokaz“, Husein Ćišić, intelektualci progresivne politike, dokumenti političkih stranaka, institucija), ali i indikatori: rezultati popisa stanovništva, izborni rezultati, posljedice agrarne reforme.

5. ZNAČAJ – DOPRINOS PREDLOŽENOG PROJEKTA DOKTORSKE DISERTACIJE

Saznanja do kojih ćemo doći istraživanjem atribucija libertanske politike u historiji Bosne i Hercegovine će imati veliki značaj i refleksiju na aktuelni trenutak i budućnost naše zemlje. Afirmiranje ideje konvergentnog političkog djelovanja emancipatorskih snaga u tranzicijskoj zemlji kakva je Bosna i Hercegovina uz sve izazove koji slijede, može biti od presudne važnosti za iniciranje i realiziranje društveno-političkih promjena. Iz tih razloga će ovo istraživanje biti korisno, kako za akademsku zajednicu, tako i za političke institucije, organizacije, civilno-društvene asocijacije i političke stranke koje sebi pripisuju libertanske i emancipatorske karakteristike.

Prilozi:

* Kopija diplome završenog studija
* Kopija magistarske-specijalističke diplome

KANDIDAT \_\_\_\_\_\_\_\_\_\_\_\_\_\_\_